Lucy Dacus

**Lucy Elizabeth Dacus** (født 1995) er en amerikansk singer-songwriter og produsent. Dacus kommer opprinnelig fra Richmond i Virginia, og vakte oppmerksomhet i 2016 med debutalbumet *No Burden*, som førte til en avtale med Matador Records. Hennes andre album *Historian* ble gitt ut i 2018 og mottok god kritikk. Hennes tredje studioalbum *Home Video* ble gitt ut i 2021.

I tillegg til arbeidet som soloartist, er Dacus også medlem av indie-supergruppen boygenius, sammen med Phoebe Bridgers og Julien Baker. Bandet har gitt ut ett studioalbum og to EP-er. Bandet vant 3 priser ved Grammy utdelingen for 2023, deriblant for «beste alternative musikkalbum». De ble også det første kvinnelige bandet som vant «beste rockesang» og «beste rockeprestasjon».

## Tidlig liv
Dacus ble adoptert som spedbarn og vokste opp i Mechanicsville i Virginia. Hun stammer fra usbekiske og irske slekter. Hennes adoptivmor er en profesjonell pianist og musikklærer, og adoptivfaren hennes er grafisk designer. Dacus var tidlig interessert i musikk, og kjøpte sin første gitar, en Ibanez, fra Craigslist da hun gikk på ungdomsskolen. Etter at hun uteksaminerte fra Maggie L. Walker Governor's School i 2013 begynte hun å studere film ved Virginia Commonwealth University, men sluttet for å unngå studiegjeld og «følelsen av å bli misforstått» av medstudenter. Før hun ble musiker på heltid var hun redaktør i Richmond Camera for barneskolebilder. I løpet av denne perioden skrev hun omtrent 30 sanger, hvorav ni ville utgjøre sporlisten til *No Burden*.

## Karriere
### 2012: ''Girls Back Home''
Dacus ga ut EP-en *Girls Back Home* på Bandcamp 31. august 2012 da hun gikk sitt siste år på videregående. Sporlisten består av syv låter: «Girls Back Home», «Finest Cursive», «Pretty Girl», «Lullaby», «Time Travel», «Black Lungs» og «Kiddie Pool». EP-en var digitalt tilgjengelig en stund, men Dacus tok den ned kort tid før debutalbumet *No Burden* ble gitt ut. I en Reddit AMA uttalte hun at hun tok den ned fordi hun «ikke ville at denne EP-en skulle være noens førsteinntrykk av henne». I årevis etter at de ble fjernet fra Bandcamp, ble sangene ansett som tapte. Nettbrukeren Lucyhistorian klarte imidlertid å berge hele låtlisten, og EP-en er tilgjengelig i sin helhet på Internet Archive.

### 2015–2018: ''No Burden'' og ''Historian''
Dacus hadde sin første opptreden i New York City i mars 2015. Hennes første singel «I Don't Wanna Be Funny Anymore» ble utgitt i november 2015. 

Debutalbumet hennes *No Burden* ble gitt ut 26. februar 2016 og ble produsert i Nashville av Collin Pastore, som er utdannet ved Berklee College of Music og Jacob Blizard, som er utdannet ved Oberlin Conservatory of Music. Albumet ble spilt inn på forespørsel fra Blizard til et skoleprosjekt. Albumet ble opprinnelig gitt ut digitalt på CD, og på vinyl via Richmond's EggHunt Records. Dacus signerte deretter med Matador Records, som ga ut albumet på nytt 9. september 2016. Samme år opptrådte hun på musikkfestivalen Lollapalooza i Grant Park i Chicago og gjorde TV-debut på *CBS This Morning*. Hun spilte inn en «Tiny Desk» Konsert for NPR samme helg. I oktober 2016 spilte hun på London Calling-festivalen i Amsterdam, som en erstatning for The Duke Spirit, som hadde blitt tvunget til å avlyse.

Dacus sitt andre album *Historian* ble gitt ut 2. mars 2018. I likhet med forgjengeren ble det møtt med god kritikk. Sasha Geffen skrev i internettmagasinet Pitchfork: «Det er ikke et lett album å slite ut. Det varer, og det burde det, gitt at så mange av tekstene plukkes til tider, og måten tiden kondenserer rundt dype følelsesmessige tilknytninger til andre folk.» Rolling Stone ga albumet 4/5 stjerner, det samme gjorde også NME. Som *No Burden* ble *Historian* spilt inn i Nashville i Trace Horse Studio, i en lignende samarbeidsinnsats av Lucy Dacus, Jacob Blizard og Collin Pastore.

### 2018–: boygenius, ''2019'', og ''Home Video''
I 2018 startet Dacus, sammen med Phoebe Bridgers og Julien Baker supergruppen boygenius. De ga ut tre sanger i august 2018 og annonserte deretter en selvtitulert EP og en turné. EP-en *boygenius* ble gitt ut 26. oktober 2018.

I anledning valentinsdagen i 2019 ga Dacus ut et cover av «La Vie en rose», den første låten i en planlagt serie med sanger til minne om store høytider.

25. juni 2021 slapp Dacus ut sitt tredje aldum *Home Video*. Hun fremførte en av albumets singler «Hot & Heavy» på *[[The Late Show with Stephen Colbert]]* 13. april. Den 10. november ga Dacus ut singelen «Thumbs Again»,som er en re-utgivelse av sangen hennes «Thumbs» med ekstra instrumentering.

boygenius ga ut sitt debutalbum *the record* 31. mars 2023.

## Diskografi
### Studioalbum
* 2016: *No Burden*, EggHunt, Matador
* 2018: *Historian*, Matador
* 2021: *Home Video*, Matador

### EP-er
* 2012: *Girls Back Home*
* 2016: *Lucy Dacus on Audiotree Live*
* 2019: *2019*
* 2022: *Spotify Singles*

## Referanser


## Eksterne lenker
* 
* 
*